টানা দু’বার সাফ কাপ জয়ের হাতছানি যেন বদলে দিয়েছে স্টিভনকেও। বুধবার পাকিস্তানকে হারিয়ে ভারতীয় দলের কোচ টেলিভিশনে বলেছেন, ‘‘যোগ্য দল হিসেবেই আমরা জিতেছি।’’ ফাইনালে ভারতের প্রতিপক্ষ মলদ্বীপ। এ দিন সেমিফাইনালে নেপালকে ৩-০ হারায় তারা। এই মলদ্বীপকেই গ্রুপ পর্বে ২-০ হারিয়েছিল ভারত। ফাইনাল প্রসঙ্গে স্টিভনের প্রতিক্রিয়া, ‘‘পাকিস্তানের বিরুদ্ধে জয়টা আগে উপভোগ করি। তার পরে সাফ কাপ ফাইনালের কথা ভাবব।’’